《潇湘八景图·远浦帆归》
宋代·叶茵

水天冥冥日催暮，轻蒲饱风疾飞羽。
回头摇指舟前湾，浪急篷欹下柔舻。
稠杨枯桑深处村，老妻挟儿环在门。
莼羹香滑茅柴熟。对语别时应断魂。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。